recursal/SuperWikiNEXT-32B huggingface dataset:
**ஏதெனா** என்பவர் கிரேக்கக் தொன்மவியலில் கூறப்படும் ஒரு கன்னிப்பெண் கடவுள் ஆவார். இவர் அறிவு, போர் ஆகியவற்றின் கடவுள் ஆவார். இவர் பன்னிரு ஒலிம்ப்பியர்களுள் ஒருவர். இவருக்கு இணையான ரோமக்கடவுள் மினர்வா. இவருடைய நினைவாகவே ஒரு கிரேக்க நகருக்கு ஏதென்சு என்று பெயரிடப்பட்டது. அந்த நகரத்தில் உள்ள பார்த்தீனன் ஆலயம் ஏதெனா கடவுளுக்காகக் கட்டப்பட்ட ஆலயம் ஆகும்.

இவர் நகரத்தின்(*போலிசு*) பாதுகாவலராக இருப்பதால் பெரும்பாலான கிரேக்க மக்கள் இவரை *ஏதெனா போலிசு* என்ற பெயரில் வழிபடுகின்றனர்.

பிறப்பு
-------

நீதி கடவுள் மெட்டீசு மேல் காமம் கொண்ட சியுசு அவருடன் உறவாடினார். பிறகு மெட்டிசுக்கு பிறக்கும் குழந்தை சியுசை விட வலிமையானதாக இருக்கும் என்று முன்கணிப்பு கூறியது. இதனால் பயந்த சியுசு மெட்டீசை விழுங்கிவிட்டார். ஆனால் மெட்டீசு ஏற்கனவே கருத்தரித்து இருந்தாள். பிறகு சியுசிற்கு தொடர்ந்து தலைவலி இருந்து வந்தது. இதனால் ப்ரோமிதீயுசு, எப்பெசுடசு, ஏரெசு மற்றும் எர்மெசு ஆகியோர் லப்ரிசு எனப்படும் இரண்டு தலை கொண்ட கோடாரியால் சியுசின் தலையை வெட்டினர். அதில் இருந்து ஏதெனா தன் உடம்பு முழுவதும் கவசத்துடன் பிறந்தார்.

எரிச்டோனியசு
------------

எப்பெசுடசு மற்றும் ஏதெனா
ஒருநாள் ஏதெனா ஆயுதம் செய்து தருமாறு கேட்பற்காக எப்பெசுடசு கடவுளின் தொழிற்சாலைக்கு வந்தார். அப்போது அவரது அழகில் மயங்கிய எப்பெசுடசு அவருடன் உறவாட முயன்றான். தன் கன்னித்தன்மையைக் காப்பாற்றிக்கொள்ள ஏதெனா தப்பித்துச் சென்றார். ஆனால் எப்பெசுடசு அவரைப் பின்தொடர்ந்தான். அப்போது எப்பெசுடசுவிற்கு வந்த விந்துத் திரவம் ஏதெனாவின் தொடையில் பட்டுவிட்டது. இதனால் பயந்த ஏதெனா அந்தத் திரவத்தை ஒரு கம்பளித் துணியால் துடைத்து பூமியில் வீசினார். அது பூமி கடவுள் கையா மீது படட்டதால் அவர் கருத்தரித்தார். இதன் மூலம் எரிச்தோனியசு என்ற மகன் பிறந்தான். 

குழந்தையாக இருந்த எரிச்டோனியசை சிசுடா எனப்படும் ஒரு சிறு பெட்டியில் அடைத்த ஏதெனா, ஏதென்சில் இருந்த எர்சி, பன்ட்ரோசசு மற்றும் அக்லோலசு ஆகிய மூன்று சகோதரிகளிடம் பார்த்துக்கொள்ளுமாறு கொடுத்தார். அந்த பெட்டியில் என்ன இருக்கிறது என்று அவர்களிடம் ஏதெனா கூறவில்லை. மாறாக இந்தப் பெட்டியை திறக்கக் கூடாது என்று எச்சரித்தார். ஆனால் அந்த சகோதரிகளுள் இருவர் ஆர்வ மிகுதியால் அந்தப் பெட்டியைத் திறந்து விட்டனர். அப்போது அந்தக் குழந்தையைச் சுற்றியிருந்த ஒரு பாம்பு வெளிப்பட்டது. அது அந்த சகோதரிகள் இருவரையும் தூக்கி அக்ரோபோலிசு நகரத்திற்கு வீசியெறிந்தது.பிறகு வளர்ந்த எரிச்டோனியசு ஏதென்சு நகரின் புகழ்பெற்ற அரசன் ஆனான்.

மேற்கோள்கள்
-----------

1. ↑  According to எசியோடு's Theogony, Metis was Athena's mother, but, according to ஓமர்'s இலியட், after Zeus swallowed Metis because she was pregnant with Athena (to prevent the birth), Athena sprang forth from the head of Zeus nonetheless and later it was declared that she "had no mother"
2. ↑  Graves, Robert, *The Greek Myths I*, "The Nature and Deeds of Athena" 25.d.

| * பா
* உ
* தொ
கிரேக்கத் தொன்மவியல் |
| --- |
| 
* Primordial deities
* டைட்டன்
* Aquatic deities
* Chthonic deities
* Mycenaean deities

 |
| 

|  |
| --- |
| பன்னிரு ஒலிம்பியர்கள் |
| 
* அப்ரோடிட்
* அப்பல்லோ
* எரெசு
* ஆர்ட்டெமிசு
* ஏதெனா
* டிமிடர்
* டயோனிசசு
* எப்பெசுடசு
* எரா
* எர்மெசு
* எசிடியா
* பொசைடன்
* சியுசு

 |

 |
**பாரோஸ்** (*Paros*, கிரேக்கம்: Πάρος‎  ; வெனிஸ் : *Paro* ) என்பது நடு ஏஜியன் கடலில் உள்ள ஒரு கிரேக்க தீவு ஆகும். இது சைக்லேட்ஸ் தீவுக் கூட்டத்தில் ஒன்றாகும். இது நக்சோஸ் தீவின் மேற்கில் அமைந்துள்ளது. அதிலிருந்து சுமார் 8 கிலோமீட்டர்கள் (5 மைல்கள்) அகலம் கொண்ட கடற்பரப்பால் இது பிரிக்கப்பட்டுள்ளது. இது பிரேயசுக்கு தென்கிழக்கே தோராயமாக 150 கிமீ (93 மைல்) தொலைவில் அமைந்துள்ளது. பாரோஸ் நகராட்சியானது 196.308 சதுர கிலோமீட்டர் (75.795 சதுர மைல்) நிலப்பரப்பைக் கொண்டதாகவும், ஏராளமான மக்கள் வாழாத கடல் தீவுகளையும் உள்ளடக்கியதாக உள்ளது.  இதன் தென்மேற்கில் அமைந்துள்ள ஆன்டிபரோஸ் நகராட்சி இதன் அருகிலுள்ள அண்டை நகராட்சி ஆகும். பண்டைய கிரேக்கத்தில், பாரோஸ் நகர அரசு இந்தத் தீவில் அமைந்திருந்தது. 

வரலாற்று ரீதியாக, பாரோஸ் அதன் சிறந்த வெண் பளிங்குக்காக அறியப்பட்டது. இதன் பளிங்கு சீன பளிங்கை ஒத்த குணங்களை குறிப்பிடுவதாக "பாரியன்" என்ற சொல் உருவானது.  இந்தத் தீவில் கைவிடப்பட்ட பளிங்குச் சுரங்கங்கள் தீவில் காணப்படுகின்றன. பாரோஸ் முதன்மையாக ஒரு பிரபலமான சுற்றுலா தலமாக அறியப்படுகிறது.

### நகராட்சிக்கு உன்பட்ட தீவுகள்

* கைடுரோனிசி - ஜிஃபாராவின் வடக்கு
* போர்ட்ஸ் தீவு - பரோஸ் நகரின் மேற்கே
* திகானி தீவு - பரோஸின் தென்மேற்கு
* டிரியோனிசி - பரோஸின் தென்கிழக்கு

குறிப்புகள்
-----------

1. ↑  Detailed census results 2011 (கிரேக்கம்)
2. ↑  "Population & housing census 2001 (incl. area and average elevation)" (PDF) (கிரேக்கம்). National Statistical Service of Greece.
3. ↑  "Parian – definition of Parian by the Free Online Dictionary, Thesaurus and Encyclopedia". Thefreedictionary.com. 2009-05-06 அன்று பார்க்கப்பட்டது.
**கருவூரார் பூசா விதி** (கருவூரார் பூஜா விதி) என்னும் நூல் சித்தர் பாடல் நூல்களில் ஒன்றாகும்.  இதனைப் பாடியவர் கருவூரில் வாழ்ந்த சித்தர். இவரது இயற்பெயர் தெரியவில்லை. கருவூரார் என்று ஊர்ப்பெயரால் இவர் வழங்கப்படுகிறார். இதில் காப்புச் செய்யுள் ஒன்றும், 30 பாடல்களும் உள்ளன. பாடல்கள் எண்சீர் விருத்தம் என்னும் யாப்பு வகையால் அமைந்தவை. 

காப்புச் செய்யுளில் வாலைப் பெண்ணைக் குறிப்பிடுகிறார். வாமி,  சிவகாமி, ரூபி  என்னும் பெயர்களால் சிவனோடு சேர்ந்திருக்கும் உமையை இவர் குறிப்பிடுகிறார். 

|  |  |
| --- | --- |
| Search Wikisource | விக்கிமூலத்தில் பின்வரும் தலைப்பிலான எழுத்தாக்கம் உள்ளது:
**கருவூரார் பூசா விதி** |

பாடல் எடுத்துக்காட்டு
---------------------

ஆமெனவும் ஊமெனவும் இரண்டும் கூட்டி

அப்பனே ஓமென்ற மூன்றும் ஒன்றாய்
நாமெனவும் தாமெனவும் ஒன்றே யாகும்

நல்லவர்கள் அறிவார்கள் காமி காணான்
வாமம் வைத்துப் பூசைபண்ண இந்த மார்க்கம்

வந்தவர்க்குச் சத்திசிறு பிள்ளை வாலை
சோமநதி அமுதம் உண்ண வாவா என்பாள்

சுகம் உனக்கு பரமசுகம் அருள் செய்வாளே 
ஆம், ஊம் இரண்டும் கூடினால் ஓம் என்று ஆகும்.
நாம், தாம் இரண்டும் ஒன்று.
காம உணர்வு உடையவர்களுக்கு இது தெரியாது.
வாலை (அம்மை) அருள் செய்வாள் - முதலான செய்திகள் இந்தப் பாடலில் கூறப்பட்டுள்ளன.

மேற்கோள்
--------

1. ↑  சித்தர் பாடல்கள் பதிப்பாசிரியர் அரு.இராமநாதன் பிரேமா பிரசுரம், 23 ஆற்காடு ரோடு, சென்னை 24 வெளியீடு, இரண்டு பாகம், மொத்தம் 686 பக்கம், ஐந்தாம் பதிப்பு 1986 - நூல் வரிசை எண் 24 - நூல் பக்க எண் 329
2. ↑  பாடல் 1
3. ↑  பாடல் 2
4. ↑  பாடல் 11
நூல்களை எவ்வாறு ஒரு நூலகத்தில் இருந்து பெற்று, வாசித்து, குறிப்பெடுத்து விட்டு, திரும்ப நூலகத்துக்கு கொடுக்கின்றோமே அதே மாதிரி பல்வேறு கருவிகளை பெற்று பயன்படுத்தி விட்டு திருப்ப கொடுக்கும் அமைப்பு **கருவிப் பகிர்வகம்** (Tool Library) எனப்படுகிறது. 

அனேக கருவிகள் அவ்வப்பொழுதுதான் பயன்படுத்துகிறன. இவை அனைத்தையும் வாங்கி, இடமெடுத்து, பாதுகாப்பது வீண் செலவு. தேவைப்படும் பொழுது அத்தகைய கருவிகளை பெறக்கூடியதாக இருந்தால் பலர் இவ்வாறு வாங்குவதை தவிர்த்து விடுவர். இது ஒரு பேண்தகு செயற்பாடக அமையும். இதை ஊக்குவிக்கவே கருவிப் பகிர்வகங்கள் தொடங்கப்பட்டன. 

சமையல் கருவிகள், புல்லு வெட்டும் இயந்திரம், நீர்க்குழாய் திருத்தும் கருவிகள், ஏணி, மின்னோடிகள், வாகனங்கள், கூடாரங்கள் என பல்வேறு தரப்பட்ட கருவிகள் இவ்வாறு பகிரப்படலாம்.

வரலாறு
------

கருவிப் பகிர்வகங்கள் ஐக்கிய அமெரிக்காவில் 1970 களிலும் 80 களிலும் குமுக வளர்ச்சி செற்திட்டங்களின் ஒரு பகுதியாக உருவாக்கம் பெற்றன. RTCO Tool Library, Phinney Tool Library, The Berkeley Tool Library ஆகியவை இவ்வாறு தோற்றம் பெற்றன.[1] இவற்றின் மாதிரியைப் பின்பற்றி பல்வேறு குமுக அமைப்புகளும் கருவிப் பகிர்வங்களை உருவாக்கின. 

இணைய வளர்ச்சி கருவிப் பகிர்வகங்களை பரவலாக்க உதவியுள்ளது. ஒரு கருவிப் பகிர்வககத்தில் என்ன உள்ளன, அவற்றை இரவல் பெற முடியுமா, கருவிகளை முன்பதிவு செய்தல் போன்ற வசதிகளை கருவிப் பகிர்வகங்களுக்கான மென்பொருள் வழங்கி உதவின. 

2000 களில் பல்வேறு அரச நூலகங்களும் கருவிப் பகிர்வகங்களை தமது சேவைகளில் சேர்த்துக் கொண்டுள்ளன.

பகிரப்படும் கருவி வகைகள்
------------------------

கருவிப் பகிர்வகங்களில் பல் வகைப்பட்ட கருவிகள் பகிரப்படுகின்றன. அவற்றுள் பின்வருவன அடங்கும்:

* தானுந்து திருந்தும் கருவிகள்
* மரவேலைக் கருவிகள்
* மின்வேலைக் கருவிகள்
* வீடு திருத்தும் கருவிகள்
* உலோகவேலைக் கருவிகள்
* குழாய்வேலைக் கருவிகள்
* பாதுகாப்புக் கருவிகள்
* பேண்தகு வாழ்வியல் கருவிகள்
* தோட்டவேலைக் கருவிகள்

மேற்கோள்கள்
-----------

1. ↑  "Library Dispenses Tools and Home-Repair Advice". Berkeley Daily Planet. August 19, 2005. .

இவற்றையும் பாக்க
----------------

* en:List of tool-lending libraries
**காலநிலை அறிவியல்** என்பது காலநிலை குறித்த ஆய்வு ஆகும். இந்த நவீன ஆய்வுத் துறை வளிமண்டல விஞ்ஞானங்களின் கிளை எனவும், புவிப் புவியியலின் ஒரு துணைப் பகுதியாகவும் கருதப்படுகிறது. காலநிலையியல் இப்போது கடலியல் மற்றும் உயிர் வேதியியல் ஆகியவற்றின் அம்சங்களை உள்ளடக்கியுள்ளது. El Niño-Southern Oscillation (ENSO), மேடன்-ஜூலியன் அலைவு (MJO), வட அட்லாண்டிக் ஊசலாட்டம் (NAO), வடக்கு வருடாந்த பயன்முறை (NAM) போன்ற அனலாக்க நுட்பங்களைப் பயன்படுத்தி குறுகிய கால வானிலை முன்னறிவிப்பில் காலநிலை குறித்த அடிப்படை அறிவு பயன்படுத்தப்படலாம். ஆர்க்டிக் அலைவு (A.O.), வடக்கு பசிபிக் இன்டெக்ஸ்(N.P.I), தி பசிபிக் டக்டல் அசைலேசன் (PDO) மற்றும் இன்டர்டெக்கடல் பசிபிக் ஒசிசிலேஷன் (I.P.O) எனவும் அழைக்கப்படுகிறது. காலநிலை மாதிரிகள் வானிலை மற்றும் காலநிலை அமைப்பின் இயக்கவியலின் எதிர்கால சூழலின் கணிப்புகளுக்கு பல்வேறுபட்ட நோக்கங்களுக்காகப் பயன்படுத்தப்படுகின்றன. காலநிலைக்கு வளிமண்டலத்தின் நிலை என வானிலை அறியப்படுகிறது. வளிமண்டல நிலையுடன் காலவரையற்ற காலத்திற்கு நீடிக்கும் காலநிலை நிலவுகிறது.

மேற்கோள்கள்
-----------

1. Climate Prediction Center. Climate Glossary. Retrieved on November 23, 2006.
2. "What is Climatology?". drought.unl.edu. Retrieved 2017-02-27.
தணிக்கை என்றவுடன் நமது நினைவுக்கு வருவது நிதி நிலை தணிக்கைதான். தணிக்கை எனும் கோட்பாடு நாளுக்கு நாள் விரிவடைந்து ,இன்று அனேகமாக அனைத்துத் துறைகளிலும் மிகவும் அவசியமான ஒரு கருவியாக மாறிவிட்டது.

### நிதிநிலை தணிக்கை

தனி நபர் வாணிபத்தில் தணிக்கைக்கு அவ்வளவு முக்கியத்துவம் இருக்கவில்லை. கூட்டு வாணிபம், கூட்டுறவுச் சங்கங்கள் மற்றும் வரையறுக்கப்பட்ட பங்கு நிறுமங்களின் தோற்றம் , தணிக்கைக்கு முக்கியத்துவம் அளித்தது. ஏனெனில் பங்கு நிருமங்களில் முதல் போடுபவர்கள் பலராகவும் வணிகத்தைப் பொறுப்பேற்று நடத்துபவர்கள் வேறு நபர்களாக இருப்பதாலும் நடுநிலையான ஒரு நபரைக் கொண்டு கணக்குகளைத் தணிக்கை செய்ய வேண்டியது அவசியமாகிறது.

### மேலாண்மை தணிக்கை

ஒரு வர்த்தக நிறுவனத்தை நடத்திச் செல்லும் நபர்கள், பல்வேறு முடிவுகளை எடுக்கவேண்டியது அவசியம் ஆகிறது.சில முடிவுகள், நிறுவனத்தின் வளர்ச்சிக்கு உதவலாம்.சில முடிவுகள் , தவறாகப் போய் நிறுவனத்தை நட்டத்தில் தள்ளி விடலாம். சில சமயங்களில் நிறுவனத்தை மூடிவிடும் அபாயமும் ஏற்படலாம்.எனவே மேலாண்மைப் பொறுப்பில் உள்ளவர்கள், சரியான முடிவுகளைத்தான் எடுக்கிறார்களா என்பது உறுதி செய்யப் பட வேண்டும். இதனைத்தான் மேலாண்மை தணிக்கை என்கிறோம்.

நிதி நிலை தணிக்கை என்பது "போஸ்ட் மார்ட்டம்" போன்றதாகும்.ஆனால் மேலாண்மை தணிக்கை அவ்வாறு இருத்தல் ஆகாது.வர்த்தக முடிவுகள் எடுக்கப் பட்ட பின் அவை சரியா தவறா என்று ஆராய்வதால் என்ன பயன்?அப்படியானால் மேலாண்மை தணிக்கை என்பதை எப்படி வரையறுப்பது?

#### வர்த்தக முடிவுகளும் அதற்குத் தேவையான தகவல்களும்

வர்த்தக நிறுவனத்தை மேலாண்மை செய்பவர்களுக்கு பல விதமான முடிவுகளை எடுக்க வேண்டிய அவசியம் ஏற்படுகிறது. இந்த முடிவுகளை எடுக்க அவர்களுக்கு பல தகவல்கள் தேவைப் படுகின்றன. எடுத்துக் காட்டாக இந்த ஆண்டு நமது உற்பத்தியை மேலும் அதிகரிக்க அவர்கள் விரும்பினால் அதற்கான வசதிகள் நிறுவனத்தில் உள்ளதா என்பது அவர்களுக்குத் தெரிய வேண்டும். இந்த தகவலை அவர்கள் எங்கிருந்து பெறுவார்கள்? இத்தகைய தகவல்களை அளிப்பதற்காக ஒவ்வொரு நிறுவனமும் "மேலாண்மை தகவல் முறைமை "ஒன்றை தம் அகத்தே உருவாக்கி வைத்துள்ளன. 
நிறுவனத்தின் உள்ளே இருந்து தகவல்களைப் பெறுவதுடன் நிறுவனத்தின் வெளியே இருந்தும் பலதகவல்களைப் பெறவேண்டிய அவசியம் ஒரு வர்த்தக நிறுவனத்துக்கு ஏற்படுகிறது.உதாரணமாக நமது போட்டியாளர்கள் எடுக்கும் முடிவுகள் பற்றி நாம் அறிந்துகொள்ள வேண்டியது மிகமிக அவசியம் ஆகும். இத்தகைய தகவல்களைப் பெற சந்தை ஆராய்ச்சி (Marketing Research) போன்ற சாதனங்களை வர்த்தக நிறுவனங்கள் பயன்படுத்துகின்றன.
**கருவிகள், கைத்தொழில்கள் வரலாற்றுக் கழகம்** *(Tools and Trades History Society)* (**TATHS**) என்பது கைக்கருவிகளையும் மரபு கைவினைத் தொழில்களையும் அறியயவும் புரிந்துகொள்ளவும் முயலும் குறிக்கோள் உள்ள ஓர் ஐக்கிய அரசி கழகமாகும். இது உறுப்பினர்வழி இயங்கும் கழகமாக 1983 இல் தொடங்கி வைக்கப்பட்டது. இது ஒரு பதிவு செய்த அறக்கட்டளையாகும்.

இக்கழகம் ***கைக்கருவிகளும் கைத்தொழில்களும்*** எனும் பருவமுறை இதழையும் செய்தி மடலையும் காலாண்டுமுறையில் வெளியிடுகிறது.

கண்காட்சி
---------

சமூகத்தின் திரள்வைப்பில் உள்ள தேர்ந்தெடுத்த மரபுப் பொருட்கள் மேற்கு சுசெக்சில் அருண்டேலுக்கு அருலில் அமைந்த அம்பெர்லி மரபுச் சின்ன அருங்காட்சியகத்தின் கருவிகள் முற்றத்தில் வைக்கப்பட்டுள்ளன.

நூலகம்
------

கைக்கருவிகள், கைவினைத்தொழில்கள் வரலாற்றுக் கழகம் (TATHS), பெர்க்சயரில் உள்ள ஆங்கில ஊரக வாழ்வு படித்தல் அருங்காட்சியகத்தில் ஒரு சிறப்பு நூலகத்தையும் நடத்தி வருகிறது.

மேற்கோள்கள்
-----------

1. ↑  TATHS: Journal
2. ↑  "Museum of English Rural Life: The Tools & Trades History Society Library". 2017-10-22 அன்று மூலம் பரணிடப்பட்டது. 2017-06-30 அன்று பார்க்கப்பட்டது.

வெளி இணைப்புகள்
---------------

* அதிகாரப்பூர்வ இணையதளம்
* Amberley Museum website
**ஏறாவூர் நகரம் பிரதேச செயலாளர் பிரிவு** இலங்கையின் மட்டக்களப்பு மாவட்டத்தில் உள்ள ஒரு நிர்வாக அலகாகும். மட்டக்களப்பு மாவட்டம் இலங்கையின் கிழக்குக் கரையோரத்தில் அமைந்துள்ளது. ஏறாவூர் நகரம் பிரதேச செயலாளர் பிரிவு துணை நிர்வாக அலகுகளாக 15 கிராம அலுவலர் பிரிவுகளைக் கொண்டுள்ளது.

ஏறாவூர் நகரப் பகுதிகளை மட்டுமே இப் பிரதேச செயலாளர் பிரிவினுள் அடங்குகின்றன. இப்பிரிவின் தெற்கில் நீரேரி அமைந்திருக்க ஏனைய மூன்று பக்கங்களிலும் இதனை ஏறாவூர்ப் பற்று பிரதேச செயலாளர் பிரிவு சூழ்ந்து உள்ளது.

இப்பிரிவு 3 சதுர கிலோமீட்டர் பரப்பளவு மட்டுமே கொண்ட சிறிய பிரதேச செயலாளர் பிரிவு ஆகும்.

குறிப்புக்கள்
-------------

1. ↑  புள்ளிவிபரத் தொகுப்பு 2007, தொகைமதிப்புப் புள்ளிவிபரத் திணைக்களம், இலங்கை

இவற்றையும் பார்க்கவும்
----------------------

* பிரதேச செயலாளர் பிரிவுகளின் பட்டியல் - கிழக்கு மாகாணம், இலங்கை
* இலங்கையின் பிரதேச செயலகங்கள்

வெளியிணைப்புக்கள்
-----------------

* மட்டக்களப்பு மாவட்டம் ஏறாவூர் நகரம் பிரதேச செயலாளர் பிரிவின் நிலப்படம்
[*தொடர்பிழந்த இணைப்பு*]

| * பா
* உ
* தொ
மட்டக்களப்பு மாவட்டப் பிரதேச செயலாளர் பிரிவுகள் |
| --- |
| 
* ஏறாவூர்ப்பற்று
* ஏறாவூர் நகரம்
* காத்தான்குடி
* கோறளைப்பற்று
* கோறளைப்பற்று மத்தி
* கோறளைப்பற்று வடக்கு
* கோறளைப்பற்று தெற்கு
* கோறளைப்பற்று மேற்கு
* மண்முனை வடக்கு
* மண்முனைப்பற்று
* மண்முனை தெற்கும் எருவில் பற்றும்
* மண்முனை தென்மேற்கு
* மண்முனை மேற்கு
* போரதீவுப்பற்று

 |
pBSK பரப்பி வரைபடம்
மூலக்கூற்று உயிரியலில் **பரப்பி** (*vector*) என்பது ஒரு மரபணுவை பக்டிரியல் படிவாக்கம் (bacterial cloning) செய்யப்படும் கணிமி (பிளசுமிட்) என்பதை குறிக்கும். மேலும் தீ நுண்ம நோய்களை பரப்பும் பூச்சிகளையும் பரப்பி (vector) என்ற பொருளில் ஆங்கிலத்தில் கொள்வார்கள்.ஒரு பரப்பியில் நகலாக்கம் (replication) செய்வதற்கு என்று தொடங்க புள்ளி (origin region), தேர்ந்தெடுப்பதற்கு என்று ஒரு தேர்ந்தெடுக்கும் முகவர் (selectable markers) எதிர்த்து வாழ்வதற்கான மரபணு பகுதியும் இருக்கும். மேலும் படிவாக்கம் புரிய ஒரு பல் படிவாக்க இடம் (multiple cloning site, MCS) என்ற பகுதி இருக்கும். இவ்விடத்தில் பல கட்டுள்ள (வரையறுக்கப்பட்ட) நொதிகளின் (restriction enzyme) வெட்டும் வரிசைகள் உள்ளன. நாம் படிவாக்கம் செய்ய விரும்பும் கட்டுள்ள நொதிகளின் வரிசைகளை தேர்ந்தெடுத்து பக்டிரியல் படிவாக்கம் செய்யலாம். மேலும் இவ்விடத்தில ஒரு மரபணு தொடரிகள் (தொடரி) (gene promoter) அமைந்து இருக்கும். படிவாக்கம் செய்ய விரும்பும் கணிமியெய் பொருத்து, பக்டரியல் படிவாக்க பரப்பிகள் (bacterial cloning vector) பல வகைப்படும்.

1. படிவாக்க பரப்பி (cloning vectors)
2. டி. முனை அல்லது வால் பரப்பி (T-tail vector)
3. புரத வெளிப்படுத்தல் பரப்பி (expression vector)
4. இரு வாழ் பரப்பி (இவைகள் இரு தொடக்க புள்ளி (replication origin or ori region) மற்றும் கோலுயிரிலும் (E.coli) மற்றும் கொதியம் (yeast) அல்லது பயிர்க் கோலுயிரிலும் (Agrobacterium) வாழும் (replicate) தன்மை கொண்டுள்ளது)- (binary vector)
5. கொதிய பரப்பி (yeast vector)
6. பயிர்க் கோலுயிரி பரப்பி (Agrobacterium vector)
7. பாலூட்டி வெளிப்படும் பரப்பி (mammalian (cell) expression vectors)
8. மாற்றப்பட்ட தீ நுண்ம பரப்பி (modified virus vectors)
மக்கள்தொகையின் **முழு கருவள வீதம்** (*total fertility rate*, *TFR*), சுருக்கமாக **கருவள வீதம்**, **கால முழு கருவள வீதம்** (PTFR) அல்லது **முழு கால கருவள வீதம்** (*period total fertility rate*, TPFR) என பலவாறு அழைக்கப்படும்) ஓர் பெண் தனது வாழ்நாளில் பெறும் குழந்தைகள் எண்ணிக்கையின் சராசரியாகும்.இது (1) தற்போதுள்ள வயதிற்குரிய கருவள வீதத்தில் (ASFRs) அவளது வாழ்நாள் முழுவதும் பெறக்கூடியது மற்றும் (2) அவள் தனது பிறப்பிலிருந்து அவளது கருத்தரிக்கும் வாழ்நாள் முழுமையும் கருத்தில் கொண்டு கணக்கெடுக்கப்படுகிறது..

இது ஓர் செயற்கை வீதமாகும். எந்த ஓர் குறிப்பிட்ட பெண்களின் குழுவின் கருவளத்தினையும் சார்ந்தது இல்லை. தவிரவும் உண்மையில் அவர்கள் வாழ்நாளில் பிறந்த குழந்தைகளின் எண்ணிக்கையை சார்ந்தும் இல்லை. அவர்களது கருத்தரிப்புக் காலத்தில் (உலக புள்ளியியல் பாவனைகளில் இது 15-44 அல்லது 15-49) வயதுசார் கருவள வீதங்களைக் கொண்டு கணக்கிடப்பட்டதாகும்.

முழு கருவள வீதங்கள் vs. தனிநபர் மொத்த உள்நாட்டு உற்பத்தி வரைபடம், 2009. 50 இலக்கத்திற்கு மேற்பட்ட மக்கள்தொகை நாடுகளே காட்டப்பட்டுள்ளன. மூலம்: CIA World Fact Book
வளர்ந்த நாடுகள் பொதுவாக குறைந்த கருவள வீதங்களைக் கொண்டுள்ளன. இதற்கு கூடுதல் செல்வச்செழிப்பு, கல்வி மற்றும் நகர்புறமாதல் காரணிகளாக கருதப்படுகிறது. தவிர இறப்பு வீதமும் குறைந்துள்ளது. தவிர உயர்கல்வியில் கூடுதல் அகவைகளை கழிப்பதால் திருமணம் மற்றும் கருத்தரித்தல் தள்ளிப்போடப்படுகிறது.

ஆனால் வளரும் நாடுகளில், வேலைப்பளுவை பகிர்ந்து கொள்ளவும் வயதான காலத்தில் பெற்றோரை கவனித்துக்கொள்ளவும் என குடும்பங்கள் குழந்தைகள் பெறுவதை விரும்புகிறார்கள். குடும்பக் கட்டுப்பாடு சாதனங்கள் எளிதாக கிடைக்காதிருத்தல், பெண்கள் கல்வியறிவு குறைவு, குறைந்த வயது திருமணங்கள் ஆகிய காரணிகளால் கருவள வீதம் உயர்ந்த நிலையில் உள்ளது.
உலகின் குறைந்த கருவள வீதம் (வரலாறு அறிந்தவரையில்) 0.41 சீனாவின் ஜியாமுசி (Jiamusi) நகரிலுள்ள சியாங்க்யாங்க் (Xiangyang) பகுதியில் பதிவாயுள்ளது சீனாவைத் தவிர்த்து 0.80 கிழக்கு செர்மனியில் 1994ம் ஆண்டு பதிவாயுள்ளது.

மேற்கோள்கள்
-----------

1. ↑  "Total fertility rate definition from CIA world factbook". 2015-04-28 அன்று மூலம் பரணிடப்பட்டது. 2009-09-10 அன்று பார்க்கப்பட்டது.
2. ↑  "காப்பகப்படுத்தப்பட்ட நகல்" (PDF). 2007-06-16 அன்று மூலம் (PDF) பரணிடப்பட்டது. 2009-09-10 அன்று பார்க்கப்பட்டது.

வெளியிணைப்புகள்
---------------

* World Factbook table of Total Fertility Rate ordered by country rank பரணிடப்பட்டது 2009-10-28 at the வந்தவழி இயந்திரம்
* Population Reference Bureau Glossary of Population Terms பரணிடப்பட்டது 2008-09-26 at the வந்தவழி இயந்திரம்
* Java Simulation of Total Fertility.
* Java Simulation of Population Dynamics.
* How Fertility Changes Across Immigrant Generations.
**ச்** (About this soundச் (உதவி·தகவல்)) தமிழ் மொழியின் எழுத்துகளில் ஒன்று. இது தமிழ் நெடுங்கணக்கில் பதினாறாவது எழுத்து. இது மொழியின் ஓர் ஒலியையும், அவ்வொலியைக் குறிக்கும் வரிவடிவத்தையும் குறிக்கும். இவ்வெழுத்தை "சகர மெய்" அல்லது *சகர ஒற்று* என்பர். எனினும் பொதுப் பேச்சு வழக்கிலும், பிள்ளைகளுக்கு எழுத்து கற்பிக்கும்போதும் இவ்வெழுத்தை "இச்சன்னா" என வழங்குவர்.

"ச்" இன் வகைப்பாடு
------------------

தமிழ் எழுத்துகளின் உள்ள உயிரெழுத்து, மெய்யெழுத்து என்னும் இரண்டு வகைகளில் **ச்** மெய்யெழுத்து வகையைச் சேர்ந்தது. மெய்யெழுத்துகள் அரை மாத்திரை அளவே ஒலிக்கும் தன்மை வாய்ந்தன. இதனால் இவ்வெழுத்தும் அரை மாத்திரை அளவுடனேயே ஒலிக்கும்

தமிழ் எழுத்துகளில் மெய்யெழுத்துகள் வல்லினம், மெல்லினம், இடையினம் என மூன்று இனங்களாகப் பிரிக்கப்பட்டுள்ளன. இவற்றில் *ச்* வல்லின மெய் வகையைச் சேர்ந்தது. இவ்வெழுத்து, வன்மையான ஓசை உடையது ஆதலால் வல்லின வகையுள் சேர்க்கப்பட்டுள்ளது.

இனவெழுத்துகள்
-------------

எழுத்து ஒலியின் பிறப்பிடம் (இடம்), முயற்சி என்பவற்றின் அடிப்படையில் எழுத்துகளை இனங்களாகப் பிரிப்பதுண்டு. அது போலவே பொருள், வடிவு என்பவற்றாலும் இனங்கள் பிரிக்கப்படுகின்றன. ஒலியின் பிறப்பிடம், முயற்சி என்பவற்றின் அடிப்படையில் பார்க்கும்போது **ச்**, **ஞ்** என்னும் இரண்டும் நாக்கின் நடு மேல்வாயின் நடுவைப் பொருந்த உருவாவதால் **ச்**, **ஞ்** இரண்டும் ஒன்றுக்கு ஒன்று இன எழுத்தாக அமைகின்றன..

சகர உயிர்மெய்கள்
----------------

**ச்** தமிழ் எழுத்துகளில் அடிப்படையான எழுத்து. ஒலி அடிப்படையில் **ச்** உடன் பிற உயிர்கள் சேரும்போது சகர உயிர்மெய்கள் பெறப்பட்டாலும், வரி வடிவத்தில் அகரத்தோடு சேர்ந்த சகர வர்க்க எழுத்தே அடிப்படையான வரிவடிவமாக உள்ளது. இவ்வரிவடிவுடன் புள்ளி ஒன்றைச் சேர்ப்பதன் மூலமே தனி மெய்யான **ச்** பெறப்படுகின்றது. 

  

சகர மெய், 12 உயிரெழுத்துகளுடனும் சேர்ந்து உருவாகும் உயிர்மெய் எழுத்துகளையும் அவற்றின் பெயர்களையும் கீழுள்ள அட்டவணை காட்டுகின்றது.

| சேர்க்கை | உயிர்மெய்கள் |
| --- | --- |
| வரிவடிவம் | பெயர் |
| ச் + அ | ச | சானா |
| ச் + ஆ | சா | சாவன்னா |
| ச் + இ | சி | சினா |
| ச் + ஈ | சீ | சீயன்னா |
| ச் + உ | சு | சூனா |
| ச் + ஊ | சூ | சூவன்னா |
| ச் + எ | செ | சேனா |
| ச் + ஏ | சே | சேயன்னா |
| ச் + ஐ | சை | சையன்னா |
| ச் + ஒ | சொ | சொனா |
| ச் + ஓ | சோ | சோவன்னா |
| ச் + ஔ | சௌ | சௌவன்னா |

குறிப்புகள்
-----------

1. ↑  *தொல்காப்பியம் எழுத்ததிகாரம் - இளம்பூரணர் உரை*, 2006 பக். 11
2. ↑  இளவரசு, சோம. 2009. பக். 44, 46

உசாத்துணைகள்
------------

* இளவரசு, சோம. *நன்னூல் எழுத்திகாரம்*, மணிவாசகர் பதிப்பகம், சென்னை. 2009 (நான்காம் பதிப்பு).
* சுப்பிரமணியன், சி. *பேச்சொலியியல்*, நாட்டார் வழக்காற்றியல் ஆய்வு மையம், பாளையங்கோட்டை, 1998.
* *தொல்காப்பியம் எழுத்ததிகாரம் - இளம்பூரணர் உரை*, சாரதா பதிப்பகம், சென்னை. 2006 (இரண்டாம் பதிப்பு)
* பவணந்தி முனிவர், *நன்னூல் விருத்தியுரை*, கமல குகன் பதிப்பகம், சென்னை. 2004.
* வேலுப்பிள்ளை, ஆ. *தமிழ் வரலாற்றிலக்கணம்*, குமரன் புத்தக இல்லம், கொழும்பு. 2002.
சங்ககாலப் பாண்டிய மன்னர்களுள் ஒருவன் பாண்டியன் வெள்ளியம்பலத்துத் துஞ்சிய பெருவழுதி எனப் பெயர் கொண்டுள்ளதால் தன் இறுதிக் காலத்தில் அவன் வெள்ளியம்பலத்தில் உயிர் நீத்தான் எனக் கொள்ளப்படுகிறது. இந்த வெள்ளியம்பல்லம் இக்காலச் சொக்கநாதர் கோயில் அன்று. []சங்ககால **அம்பலம்**. **மருத்துவமனை** எனக் காணமுடிகிறது.[]

### கோயில் வெள்ளியம்பலம்

**வெள்ளியம்பலம்** அல்லது **இரஜத சபை** எனப் பெயர் கொண்டது, மதுரை மீனாட்சியம்மன் கோவிலிலுள்ள நடராசர் சன்னிதியாகும். பிற தலங்களில் எல்லாம் இடக்காலைத் தூக்கி ஆடும் நடராசர் வெள்ளியம்பலத்தில் மட்டும் வலக்காலைத் தூக்கி ஆடும் நிலையில் காட்சி தருகிறார். வெள்ளியால் ஆன அம்பலம் (அரங்கம்) என்பதால் இவ்விடம் வெள்ளியம்பலம் எனப் பெயர் பெற்றது.

### மரபு வழிக் கூற்றுகள்

மீனாட்சி, சுந்தரேஸ்வரர் திருமணத்தைக் காணவந்த பதஞ்சலி முனிவரும் வியாக்கிரபாதர் முனிவரும் சிதம்பரம் நடராசனின் ஆனந்த தாண்டவத்தைக் காணாமல் உணவு உண்ண மறுக்க, சிவன் அவர்களுக்காகத் தனது ஆடிய கோலத்தை மதுரையில் காட்டியருளிய இடம் வெள்ளியம்பலம் எனக் கூறப்படுகிறது.

பிற தலங்களில் எல்லாம் இடக்காலைத் தூக்கி ஆடும் நடராசர் வெள்ளியம்பலத்தில் வலக்காலைத் தூக்கி ஆடுகிறார். நடனக் கலையைக் கற்ற பாண்டிய மன்னன் இராஜசேகர பாண்டியன், நடனமாடுவதில் உள்ள சிரமத்தை உணர்ந்தான். வெள்ளியம்பலத்தில் உள்ள நடராசர் ஒரு காலில் எப்பொழுதும் நின்றபடி ஆடுவதால் அவருக்குக் கால் வலிக்குமே என்று கருதி அவரிடம் காலை மாற்றி ஆடும்படி வேண்டிக் கொள்ள நடராசரும் அவனுக்காக இடதுகாலை ஊன்றி வலது காலைத் தூக்கி ஆடினதாகத் திருவிளையாடற் புராணம் கூறுகிறது.

மீனாட்சியை மணந்து மதுரைக்கு அரசனானதால் வெள்ளியம்பலத்தில் நடராசர் பத்துக் கரங்களிலும் ஆயுதங்களுடன் காணப்படுகிறார் என்ற கூற்றும் உள்ளது.

மேற்கோள்கள்
-----------

1. ↑  T. G. S. Balaram Iyer, T. R. Rajagopalan (1987). History & description of Sri Meenakshi Temple. pp.39
2. 1 2  V.K. 2003, ப. 96-98.
3. ↑  Soundara Rajan 2001, ப. 51.
**காலனெல் ஹார்ட்லேண்ட் டேவிட் சாண்டர்ஸ்** (செப்டம்பர் 9, 1890 - டிசம்பர் 16, 1980) ஒரு அமெரிக்க தொழிலதிபர் ஆவார். இவர் சங்கிலித் தொடர் துரித உணவகமான*கென்டகி ஃபிரைடு சிக்கன்* (**KFC**) என்பதை நிறுவியவர் ஆவார். பின்னர் நிறுவனத்தின் வணிகக் குறியீடாகவும், தூதராகவும் சின்னமாகவும் தன்னை முன்னிறுத்திக்கொண்டார். இன்றும் அவரது பெயர் அந்நிறுவனத்தின் பெயராகவும் அவரது உருவப்படம்  வணிகக் குறியீடாகவும் பயன்படுத்தப்படுகிறது.

சாண்டர்ஸ் தனது ஆரம்ப வாழ்க்கையில் தீயணைப்புத்துறை, காப்பீடு விற்பனையாளர், வாகனங்களுக்கு எரிபொருள் நிரப்பும் பணி போன்ற பல வேலைகளைச் செய்திருக்கிறார்.மிகவும் மன அழுத்தத்தில் இருந்த இவர், கென்டக்கியின் வடக்கு கார்பினில் உள்ள தனது சாலையோர உணவகத்தில் பொறித்த கோழியிறைச்சிகளை விற்கத் தொடங்கினார். அந்த நேரத்தில் சாண்டர்ஸ் தனது "ரகசிய செய்முறையை" உருவாக்கினார். மற்றும் வெப்ப அழுத்த முறையில் கோழியிறைச்சியை பொறிக்கும் காப்புரிமை முறையை உருவாக்கினார். அதன் பிறகு காப்புரிமைமுறை உணவகத்தை நிறுவ விரும்பினார். முதல் கே.எஃப்.சி காப்புரிமைமுறை உணவகம் 1952 இல் உட்டாவின் தெற்கு சால்ட் லேக்கில் திறக்கப்பட்டது.பிறகு காப்புரிமை உணவகங்களை நாடு முழுவதும் உருவாக்கும் பணியில் தனது முழு நேரத்தையும் அர்பணித்தார்.

குறிப்புகள்
-----------


1. ↑  "KFC Corporation History". *Funding Universe*. August 21, 2016 அன்று மூலம் பரணிடப்பட்டது. August 23, 2016 அன்று பார்க்கப்பட்டது.
கட்டிடம் in வாரணாசி, இந்தியாவார்ப்புரு:SHORTDESC:கட்டிடம் in வாரணாசி, இந்தியா
**ஜகதம்பா நேபாள தர்மசாலை** (*Jagadamba Nepali Dharamshala*; நேபாளி: जगदम्बा नेपाली धर्मशाला) என்பது வாரணாசியில் உள்ள நேபாள தர்மசாலை ஆகும். லெப்டினன்ட் ஜெனரல் மதன் சம்செர் ஜங் பகதூர் ராணாவின் மனைவி ராணி ஜகதம்பா குமாரி தேவியின் ஒரே நன்கொடையின் உதவியுடன் 1960 இல் நிறுவப்பட்டது, ஜகதம்பா நேபாளி தர்மசாலா குறைந்தபட்ச செலவில் அடிப்படை தங்குமிடத்தை வழங்குகிறது. இது தற்போது வாரணாசியில் உள்ள நேபாள புலம்பெயர்ந்தோரின் குழுவான வித்யா தர்ம பிரச்சாரிணி நேபாள அமைப்பினால் நடத்தப்படுகிறது.

வரலாறு
------

ஒரு முக்கிய இந்து யாத்திரை நகரமாக, வாரணாசி நேபாள இந்துக்களின் மிகவும் பிரபலமான ஈர்ப்புகளில் ஒன்றாகும். லெப்டினன்ட் ஜெனரல் மதன் சம்செரரின் மனைவியும் மகாராஜா பிரதமர் சந்திர சம்செர் ஜங் பகதூர் ராணாவின் மருமகளுமான ராணி ஜக்தாம்பா குமாரி தேவி நேபாள யாத்ரீகர்கள் மற்றும் பயணிகளுக்கு பாதுகாப்பாகவும் மலிவாகவும் வாரணாசியில் உதவ இந்த நேபாளி தர்மசாலாவை நிறுவினார்.

நேபாள நூலகம்
------------

உள்நாட்டில் நேபாளத்தின் நூலகம் என்று அழைக்கப்படும் ஒரு சிறிய நூலகம், தர்மசாலாவிலும் நிறுவப்பட்டது. இந்த நூலகத்தில் மத நூல்கள், நேபாளி, இந்தி மற்றும் சமஸ்கிருத இலக்கியங்கள் மற்றும் சமகால செய்தித்தாள்கள் மற்றும் பத்திரிகைகளின் விரிவான தொகுப்பு உள்ளது.

இராமேசுவரத்தில் உள்ள ஜகதம்பா நேபாளி தர்மசாலை
--------------------------------------------

ராணி ஜகதம்பா குமாரி தேவி 1959 இல் தமிழ்நாட்டின் இராமேசுவரமத்தில் தர்மசாலா என்ற நேபாள மத ஓய்வு இல்லத்தை நிறுவினார். தற்போது பராமரிப்பாளரும் அவரது குடும்பத்தினரும் தர்மசாலையை கைப்பற்றி தங்கள் தனிப்பட்ட பயன்பாட்டிற்கு ஜெகதாம்பகுமாரி தேவியின் விருப்பத்திற்கு எதிராக பயன்படுத்துகின்றனர்.

மேற்கோள்கள்
-----------

1. ↑  துர்கா பகதூர் சிரேஷ்ட (1 சனவரி 2003). *காஷி பகதூர் சிரேஷ்ட*. சாகித்திய அகாதமி. பக். 11. பன்னாட்டுத் தரப்புத்தக எண்:978-81-260-1699-0. .
2. ↑  ஜங் பகதூர் ராணா, புருஷோத்தம் சம்செர் (1990) (in நேபாளி). *ஸ்ரீ தன்னைப் பற்றிய உண்மைகள்*. காட்மாண்டு: வித்யார்த்தி புஸ்தக பண்டார. பன்னாட்டுத் தரப்புத்தக எண்:99933-39-91-1.
ஐன்ஸ்டைனின் சார்பியற்படி முப்பரிமாண வெளியும் ஒரு பரிமாண காலமும் சேர்ந்து காலவெளியாக இயற்படும்பொழுது ஒரு வளைவு இயற்கையாகவே உள்ளதாகவும் அதுதான் நிறையீர்ப்பாக வெளிப்படுவதாகவும் சொல்லப்படுகிறது. இதுதான் அண்டத்தின் **கால வெளி வளைவு**  (Space-Time Curvature).

உலகமறிந்த சோதனை
---------------

ஐன்ஸ்டைனின் பொதுச்சார்பியல் இதை விளக்குகிறது. நிறையீர்ப்பு விசை என்பதே திணிவு அல்லது ஆற்றல் காலவெளியில் பரவியிருக்கும் வகையினால், பற்பல கனங்கள், அளவுகள் உள்ள குளிகைகள் நிறைந்த ஒரு மீள் பரப்பில் ஏற்படக்கூடிய கோணல்களும், சிறுகுழிகளும் பள்ளங்களும் போல், காலவெளியில் இயற்கை உரு கோணலாக்கப் (warping)படுகிறது. கன்னத்தில் விழும் சிறுகுழி (dimple)போலும் மற்றும் காயத்தினால் ஏற்படும் வடு அல்லது பள்ளம் (denting)போலும் ஏதோ ஒன்று ஏற்படுவதாகவும், இதுதான் காலவெளியின் வளைவு என்றும் சொல்லப்படுகிறது. இது நிறையீர்ப்பு விசையை ஒரு இடத்திலிருந்து இன்னொரு இடத்திற்கு இயக்குகிறது. இங்கு வளைவு என்பதற்கு வரையறை 19வது நூற்றாண்டிலேயே ரீமான் என்ற கணிதவியலரால் சொல்லப்பட்டது. வளைவு என்றால் கணிதத்தில் ஒரு இழுவம் ( tensor).இது நோக்குனரின் எந்தத்திசைப் போக்கானாலும் புவிப்பரப்பிலுள்ள முக்கோணங்களின் கோணக் கூட்டுத்தொகை {\displaystyle 180^{o}} இலிருந்து எவ்வளவு வித்தியாசப்படுகிறது என்பதைச்சொல்லும் கணிதக் குறிகாட்டி. ஐன்ஸ்டைனின் சமன்பாடுகள் இவ்வளைவு இழுவம் அண்டப்பொருளின் இருப்பினால் எப்படி மாறுபடுகிறது என்பதைச்சொல்கிறது. 1919 இல் ஒரு சூரிய கிரகணத்தின்போது செய்த சோதனையில் இது உறுதியாகியது. ஐன்ஸ்டைனின் சமன்பாடுகள் சொல்லியபடியே சூரியனைத் தாண்டி வரும் ஒளி வளைவதுபோல் காணப்பட்டது. உண்மையில் ஒளி வளையவில்லை. அது காலவெளியில் புவிப்பரப்புக் கோட்டில்தான் சென்றது. ஆனால் ஒளி வளைவது போல் நமக்குத் தெரிந்ததென்னவோ உண்மை. இப்படித் தோன்றும் என்பதுதான் ஐன்ஸ்டைனின் கணிதத் தீர்ப்பு; அதற்குக்காரணம் அவ்வளவு திணிவுள்ள சூரியன் தனக்கருகில் உள்ள காலவெளியில் 'வளைவை' உண்டாக்கியது தான்.

இவற்றையும் பார்க்கவும்
----------------------

* ஸ்டீபன் ஹாக்கிங்

துணைநூல்கள்
-----------

* Donal O'Shea. The Poincare Conjecture - In Search of the Shape of the universe. Walker Publishing Co. New York 2007. ISBN 0-8027-1532-X
* Brian Greene. The Elegant Universe. Vintage Books. 2000 ISBN 0-375-70811-1-pbk
* Kitty Ferguson. Stephen Hawking - Quest for a theory of everything. Bantam Book. 1992 ISBN 0-553-40507-1

.
**ஜெகதீஷ் சந்திர மகிந்திரா** ( Jagdish Chandra Mahindra) பொதுவாக **ஜே. சி. மகிந்திரா** (சி 1892 – 1951) என அழைக்கப்படும் இவர் இந்தியத் தொழிலதிபரும், மகிந்திரா அண்டு மகிந்திராவின் இணை நிறுவனருமாவார். இவர் கைலாசு சந்திர மகிந்திராவுடனும், மாலிக் குலாம் முகமது ஆகியோருடன் இணைந்து மகிந்திரா நிறுவனத்தை நிறுவினார்.  இவர் மகிந்திரா குழுமத்தின் தற்போதைய தலைவரான ஆனந்த் மகிந்திராவின் தாத்தா ஆவார்.

ஆரம்பகால வாழ்க்கையும் கல்வியும்
-------------------------------

இந்தியாவின் பஞ்சாப்பின் லூதியானாவில் தனது பெற்றோருக்கு ஒன்பது குழந்தைகளில் மூத்தவராக பிறந்தார். சிறு வயதிலேயே தந்தையின் இழப்பு குடும்பத்தின் பொறுப்பை இவரது தோள்களில் வைத்தது. இவர் கல்வியின் ஆற்றலை கடுமையாக நம்பினார். மேலும் தனது சகோதர சகோதரிகள் அனைவரும் கடினமாகப் படிப்பதை உறுதி செய்தார். இவர் தனது சகோதரர் கே.சி. மகிந்திராவை கேம்பிரிச்சுப் பல்கலைக்கழகத்திற்கு அனுப்பினார். 

இவர் இந்தியாவின் முதன்மை பொறியியல் நிறுவனமும், முதன்மைத் தொழில்நுட்ப நிறுவனங்களில் ஒன்றான விக்டோரியா தொழில்நுட்ப நிறுவனத்தில் மும்பை பல்கலைக்கழகம் ) தனது பட்டத்தைப் பெற்றார்.

தொழில்
------

இவர் டாடா எஃகு நிறுவனத்துடன் தனது வாழ்க்கையைத் தொடங்கினார். அதில்1929 முதல் 1940 வரை மூத்த விற்பனை மேலாளராக பணியாற்றினார். இரண்டாம் உலகப் போரின்போது எஃகு தொழில் முக்கியமானதாக இருந்தபோது, இந்திய அரசு இவரை இந்தியாவின் முதல் எஃகு கட்டுப்பாட்டாளராக நியமித்தது.

மகிந்திரா அண்டு மகிந்திரா
-------------------------

இவரும் இவரது சகோதரரும் குலாம் முகமதுவுடன் இணைந்து மகிந்திரா அண்டு முகமது என்ற எஃகு நிறுவனத்தை மும்பையில் தொடங்கினர். இரண்டு ஆண்டுகளுக்குப் பிறகு, இந்தியா சுதந்திரம் பெற்றது. குலாம் முகமது பாக்கித்தானின் முதல் நிதி மந்திரி ஆக பணியாற்ற நிறுவனத்தை விட்டு வெளியேறினார். மகிந்திரா சகோதரர்கள் மும்பையில் வில்லிஸ் ஜீப்புகளை தயாரிக்கத் தொடங்கினர். விரைவில், நிறுவனத்தின் பெயர் மகிந்திரா அண்டு மகிந்திரா என மாற்றப்பட்டது.

இறப்பு
------

இவர் மாரடைப்பு காரணமாக 1951 இல் இறந்தார்.

மேற்கோள்கள்
-----------

1. ↑  Herdeck, p. 209

* Margaret Herdeck; Gita Piramal (1985). "Mahindra". *India's Industrialists, Vol. 1*. Lynne Rienner Publishers. பன்னாட்டுத் தரப்புத்தக எண்:0894104152. .

வெளி இணைப்புகள்
---------------

* J.C. Mahindra Biography at Official Website of Mahindra & Mahindra பரணிடப்பட்டது 2015-07-04 at the வந்தவழி இயந்திரம்
* J.C. Mahindra and an independent India began their rise together பரணிடப்பட்டது 2015-07-04 at the வந்தவழி இயந்திரம்
கால விரிவு என்பது பொது சார்புக் கோட்பாட்டின் அடிப்படையில், காலத்தின் போக்கில் ஏற்படும் மாற்றங்கள் பற்றிய இயற்பியல் கோட்பாடாகும். விண்வெளியில் உள்ள கடிகாரம் பூமியில் உள்ள கடிகாரத்தை விட வேகமாக நகரும். கோள்கள் போன்ற பெரிய கனமான பொருட்கள், ஒரு ஈர்ப்பு புலத்தை உருவாக்குகின்றன, இது அருகிலுள்ள நேரத்தை மெதுவாக்குகிறது. எடுத்துக்காட்டாக ஒரு கோளிலிருந்தும் தொலைவிலுள்ள விண்கலத்தில் இருக்கும் கடிகாரம், அக்கோளின் அருகில் உள்ள கடிகாரத்தை விட வேகமாக நகரும்.

இரண்டு வெவ்வேறு இடங்களில் (விண்வெளி மற்றும் புவி) இருக்கும் கடிகாரங்கள், வெவ்வேறு நேரங்களை காட்டுகின்றன.
மேற்கூறப்பட்ட விளக்கம், சிறப்புச் சார்புக் கோட்பாட்டின்படி விளக்கப்பட்ட நேர விரிவிலிருந்து வேறுபட்டது, அதாவது வேகமான நகரும் பொருள்களுக்கு காலம் மெதுவாக நகரும் என்று கூறுகிறது. இரு வகையான கால விரிவுகள் உள்ளன. 

● நிலை 1: சிறப்புச் சார்புக் கோட்பாட்டின்படி, நிலையான ஓர் பார்வையாளரின் கடிகாரத்துடன் ஒப்பிடுகையில், நகரும் கடிகாரங்கள் மெதுவாக இயங்கும். இவ்விளைவு கடிகாரங்களின் செயல்பாட்டினால் நிகழவில்லை, மாறாக காலவெளியின் தன்மையினால் நிகழ்கிறது. 

● நிலை 2: இரு பார்வையாளர்கள் வெவ்வேறு ஈர்ப்பு புலங்களை உடைய இடங்களில் இருப்பதாக எடுத்துக்கொள்வோம். அப்போது, பொதுச் சார்புக் கோட்பாட்டின்படி, வலுவான ஈர்ப்பு புலத்திற்கு அருகில் இருக்கும் கடிகாரம், வலுவற்ற ஈர்ப்பு புலத்தில் உள்ள கடிகாரத்தை விட மெதுவாக இயங்கும்.

ஒப்புத் திசைவேகத்தினால் கால விரிவு
----------------------------------

சிறப்புச் சார்புக் கோட்பாட்டில் கால விரிவை கணக்கிடும் வாய்ப்பாடு:

{\displaystyle \Delta t'={\frac {\Delta t}{\sqrt {1-v^{2}/c^{2}}}}\,}
இதில்,

● {\displaystyle \Delta t\,} என்பது பார்வையாளருக்கான கால இடைவேளை. இது **சரியான நேரம்** என்று அறியப்படுகிறது.
● {\displaystyle \Delta t'\,} என்பது *v* எனும் திசைவேகத்தில் நகரும் நபருக்கான கால இடைவேளை.
● {\displaystyle v\,} என்பது பார்வையாளருக்கும் நகரும் கடிகாரத்திற்கும் இடையேயுள்ள ஒப்புத் திசைவேகம்.
● {\displaystyle c\,} என்பது ஒளியின் வேகம்.
இவ்வாய்பாட்டை கீழுள்ளபடியும் எழுதலாம்:

{\displaystyle \Delta t'=\gamma \Delta t\,}
இதில்,

● {\displaystyle \gamma ={\frac {1}{\sqrt {1-v^{2}/c^{2}}}}\,} என்பது லொரென்ட்ஸ் காரணி ஆகும்.
சுருக்கமாக சொல்லவேண்டுமானால், நகராமல் இருக்கும் கடிகாரத்தில் அதிக நேரத்தை காட்டுகிறது. ஆக, நகரும் கடிகாரம் நேரத்தை மெதுவாக காட்டுகிறது. இரண்டு கடிகாரங்களும் ஒன்றோடொன்று ஒப்பிடும்போது நகராமல் இருந்தால்,அவை இரண்டும் காட்டும் நேரங்கள் சமமாக இருக்கும்.

வெளி இணைப்புகள்
---------------
**ஜலகண்டபுரம் ராமசுவாமி சுந்தரேசன்** என்னும் **ஜ. ரா. சுந்தரேசன்** (சூன் 1, 1932 - திசம்பர் 7, 2017) பிரபல தமிழ் எழுத்தாளர் ஆவார். தமது தாயார் மற்றும் தந்தையார் பெயர்களை இணைத்து **பாக்கியம் ராமசாமி** என்னும் புனைபெயரில் நகைச்சுவைக் கதைகள் மற்றும் தொடர் புதினங்களுக்காக மிகவும் புகழ் பெற்றார். இவர் பத்மஸ்ரீ விருது பெற்ற ஜ.ரா.கிருஷ்ணமூர்த்தியின் சகோதரன். சேலத்தைச் சேர்ந்த ஜலகண்டாபுரம் என்னும் ஊரைச் சேர்ந்தவர்.

தனிப்பட்ட எழுத்தாளராக அறியப்பட்டதற்கும் மேலாக, நெடுங்காலம் குமுதம் என்னும் தமிழ் வார இதழில் ஆற்றிய பணிகளுக்காகவே இவர் அதிகம் அறியப்படுகிறார். அவ் வார இதழில் பல சிறுகதைகளும் தொடர்கதைகளும் புதினங்களும் மற்றும் அதன் சகோதரப் பத்திரிகையாக வெளிவந்து கொண்டிருந்த மாலைமதியில் பல குறு புதினங்களும் எழுதியுள்ளார். 

இவரது, அப்புசாமி மற்றும் சீதாப்பாட்டி என்னும் கதாபாத்திரங்கள் இறவாப் புகழ் பெற்றுள்ளன. 1963ஆம் ஆண்டில் இவ்விரு கதாப்பாத்திரங்களையும் கொண்டு முதல் கதையைக் குமுதத்தில் எழுதினார். தொடர்ந்து பற்பல நகைச்சுவைச் சிறுகதைகள், புதினங்கள் ஆகியவற்றை உருவாக்கினார். இவற்றில் சில ஜெயராஜ் ஓவியம் கொண்டு சித்திரக் கதைகளாகவும் வெளி வந்துள்ளன.'அப்புசாமியும் ஆப்பிரிக்க அழகியும்', 'மாணவர் தலைவர் அப்புசாமி', 'அப்புசாமியும் 1001 இரவுகளும்' ஆகியவை பிரபலமானவை. தற்போது அப்புசாமி.கொம் என்ற நகைச்சுவை வலைத்தளத்தை நடத்தி வந்தார்.

'அப்புசாமி - சீதாப்பாட்டி நகைச்சுவை அறக்கட்டளை' என்ற அமைப்பையும், 'அக்கறை' என்ற அமைப்பையும் பல ஆண்டுகளாக நடத்தி வந்தார். சிறந்த இசைக் கலைஞர்களைக் கொண்டு 'அப்புசாமி - சீதாப்பாட்டி இசைக் கூடல்' என்ற அமைப்பை துவங்கி நடத்தி வந்தார்.

### படைப்புகள்

1. பாசாங்கு
2. மனஸ்
3. கதம்பாவின் எதிரி
4. முள்ளின் காதல்
5. தேடினால் தெரியும்
6. மாணவர்தலைவர் அப்புசாமி
7. அப்புசாமியும் ஆப்பிரிக்க அழகியும்
8. ஆயிரத்தொரு அப்புசாமி இரவுகள்
9. சீதாப்பாட்டியின் சபதம்
10. அப்புசாமி படம் எடுக்கிறார்
11. ஆகஸ்ட் தியாகி அப்புசாமி
12. அப்புசாமியும் கலர் டி.வி.யும்
13. அப்புசாமியின் தாலிபாக்கியம்
14. ஆகாசவாணியில் அப்புசாமி
15. அப்புசாமி பரீட்சை எழுதுகிறார்
16. அப்புசாமியும் அற்புதவிளக்கும்
17. பாமரகீதை
18. பெண் பார்த்தல் ஒரு பேத்தல்
19. அப்புசாமி 80 (இரு தொகுப்புகள்)

மறைவு
-----

பாக்கியம் ராமசாமி 2017 டிசம்பர் 7 நள்ளிரவு சென்னையில் காலமானார். பாக்கியம் ராமசாமிக்கு விஜயலட்சுமி என்ற மனைவியும், 3 மகன்களும் உள்ளனர்.

மேற்கோள்கள்
-----------

1. ↑  "எழுத்தாளர் பாக்கியம் ராமசாமி காலமானார்". *தினமலர்*. 8-12-2017.. பார்த்த நாள்: 8-12-2017.

வெளி இணைப்புகள்
---------------

* திரு. பாக்கியம் ராமசாமியின் வாழ்க்கைக் குறிப்பு பரணிடப்பட்டது 2012-02-01 at the வந்தவழி இயந்திரம்
**சௌராஷ்டிர சகாப்தம்** அல்லது **சௌராஷ்டிர விஜயாப்தம்** சௌராட்டிரர்கள் தங்களின் பூர்விக இடமான சௌராட்டிர தேசத்திலிருந்து வெளியேறி, தேவகிரியில் 300 ஆண்டுகள்வாழ்ந்த பின்னர் விசயநகரப் பேரரசில் குடியேறிய ஆண்டான கி. பி. 1312-ஆம் ஆண்டு முதல் சௌராஷ்டிர சகாப்பதம் துவங்குகிறது. 

தமிழ் நாட்காட்டியின்படி சித்திரை மாதம் முதல் நாள் சௌராஷ்ட்டிரர்களின் புத்தாண்டு துவங்குகிறது. 14-03-2013 முதல் 13-04-2014 முடிய உள்ள காலம் முடிய சௌராஷ்ட்டிர சகாப்தம் 701 ஆண்டுகள் நிறைவு பெற்றுள்ளது. 

சௌராஷ்டிர சகாப்தம் எவ்வாறு துவக்கப்பட்டது என்பது இதுவரை தெரியவில்லை. ஆனால் நடைமுறையில் சௌராட்டிர புரோகிதர்களால் கணிக்கப்படும் பஞ்சாங்கங்களில் சௌராஷ்டிர சகாப்த ஆண்டை தவறாது குறித்து வருகின்றனர். 

சித்திரை மாதம் முதல் நாளையே சௌராட்டிரர்கள் தங்களின் புத்தாண்டாக கொண்டாடுகின்றனர். 
சௌராட்டிரர்கள் தங்கள் திருமண அழைப்பிதழ்களிலும் இதர மங்கல அழைப்பிதழ்களிலும் சௌராஷ்ட்டிர சகாப்த ஆண்டை தவறாது குறிக்கின்றனர்.

நூல் உதவி
---------

* சௌராஷ்டிரர் முழு வரலாறு, நூலாசிரியர், கே. ஆர். சேதுராமன், மதுரை

வெளி இணைப்புகள்
---------------

* சௌராட்டிரர் வரலாறு, ஒலி வடிவில்
* சௌராஷ்டிர மொழி கற்க பரணிடப்பட்டது 2014-05-17 at the வந்தவழி இயந்திரம்
* 
* சௌராட்டிரர் இணையதளம்

இவற்றையும் காண்க
----------------

* சௌராட்டிரர்
**காலசக்கர மூர்த்தி** திபெத்திய பௌத்ததில் வண்ங்கப்படும் ஒரு யிதம் ஆவார். காலசக்கர மூர்த்தி காலசக்கரத்தின் உருவகமாக வணங்கப்படுபவர். அனைத்தும் காலத்துக்கு உட்பட்டு உள்ளதால் காலசக்கரர் அனைத்தும் அறிந்தவராக கருதப்படுகிறார். இவருடைய துணை காலசக்கரி அல்லது கலிசக்கரா என அழைக்கப்படுகிறார். காலசக்கரி காலத்தை கடந்தவராக கருதப்படுகிறார். 

காலச்சக்கர மூர்த்தி துணையுடன்

தோற்றம்
-------

பௌத்த புராணங்களின்படி, சம்பால இராஜ்ஜியத்தின் அரசர் ஸுசந்திரர் புத்தரிடம் உலக இன்பத்தை விடுக்காமல் எவ்வாறு தர்மத்தை பின்பற்றுவது என்பதை உபதேசிக்குமாறு கூறினார். இதை ஏற்றுக்கொண்ட புத்தர் ஒரே நேரத்தில் இரு இடங்களில் காட்சி அளிக்கலானார். ஒரு இடத்தில் பிரக்ஞபராமித சூத்திரத்தையும், இன்னொரு இடத்தில் காலசக்கர மூர்த்தியாய் தோன்றி அரசர் ஸுசந்திரருக்கு காலச்சக்கர தந்திரத்தை உபதேசித்ததாக கூறப்படுகிறது. 

 ஹம் க்ஷ ம ல ர வ ய என்ற ஏழு எழுத்துக்களும் ரஞ்சனி எழுத்துக்களில்

மந்திரம்
--------

இவருடைய மந்திரம்

 **ஓம் ஆ: ஹூம் ஹோ: ஹம் க்ஷ ம ல வ ர ய ஹூம் பட்**  
  

 **ॐ आः हूँ होः हं क्ष म ल व र य हूँ फट्**

வெளி இணைப்புகள்
---------------

* kalachakra.org பரணிடப்பட்டது 2007-12-06 at the வந்தவழி இயந்திரம்
* காலச்சக்கர மூர்த்தி பரணிடப்பட்டது 2009-08-28 at the வந்தவழி இயந்திரம்

| * பா
* உ
* தொ
யிதம் |
| --- |
| ஹேருகர்கள் **·** ஹேவஜ்ரர் **·** வஜ்ரயோகினி **·** வஜ்ரகீலயர் **·** ஹயக்ரீவர் **·** சக்ரசம்வரர் **·** காலச்சக்கர மூர்த்தி **·** யமாந்தகர் |


|  |  |
| --- | --- |
|  | இது பௌத்தம் தொடர்பான ஒரு குறுங்கட்டுரை. நீங்கள் இதை விரிவாக்கி விக்கிபீடியாவுக்கு உதவி செய்யலாம் |
Ceiling frescoes in Galerías Pacífico of Buenos Aires created in by Lino Enea Spilimbergo, Demetrio Urruchúa, Antonio Berni, Juan Carlos Castagnino y Manuel Colmeiro Guimarás.
**அர்ஜன்டீனிய ஓவியங்கள்** என்பது அர்ஜென்டினா பகுதியில் நூற்றுக்கணக்கான வருடங்களாக பலரால் வரையப்பட்ட ஓவியங்களை குறிக்கும் தொடராகும்

பத்தொன்பதாம் நூற்றாண்டு
-----------------------

பத்தொன்பதாம் நூற்றாண்டின் ஆரம்பத்தில் பல வெளிமாநில ஓவியர்கள் அர்ஜென்டினாவிற்கு வருகை புரிந்தனர். தங்கள் படைப்புகளை இங்கேயே விட்டுச்சென்றனர்.

பத்தொன்பதாம் நூற்றாண்டின் நடுவில் அர்ஜென்டினாவில் முதன்முதலாக கலை நிறுவனங்கள் நிறுவப்பட்டன.

ஐரோப்பாவிற்கு மக்கள் பலர் பத்தொன்பதாம் நூற்றாண்டில் குடிபேயர்ந்தனர். இதனால் ஐரோப்பிய ஓவியங்களுக்கும் அர்ஜென்டினாவின் ஓவியங்களுக்கும் சம்பந்தம் ஏற்பட்டது.

  

* Battle of the cavalry in the time of Rosas (1830)Carlos Morel*Battle of the cavalry in the time of Rosas* (1830)  
Carlos Morel
* Disembarkation of allied troops (ca. 1860)Cándido López*Disembarkation of allied troops* (ca. 1860)  
Cándido López
* 'Field foreman and laborer (1864)Prilidiano Pueyrredón'Field foreman and laborer *(1864)  
Prilidiano Pueyrredón*
* The soop of the poor (1884)Reynaldo Giudici*The soop of the poor* (1884)  
Reynaldo Giudici
* The awakening of the maid (1887)Eduardo Sívori*The awakening of the maid* (1887)  
Eduardo Sívori
* The repose (1889)Eduardo Schiaffino*The repose* (1889)  
Eduardo Schiaffino
* The return of the malón (1892)Ángel Della Valle*The return of the malón* (1892)  
Ángel Della Valle
* Without bread and without work (1892-1893)Ernesto de la Cárcova*Without bread and without work* (1892-1893)  
Ernesto de la Cárcova

இருபதாம் நூற்றாண்டு
-------------------

1902இல் மார்டின் மால்ஹார்ரோ என்பவர் ஒரு புது விதமான ஓவியத்தை வெளியிட்டார். பின்னர் மற்ற ஓவியர்களும் அவரை பின் தொடர்ந்தனர்.

அர்ஜென்டினாவின் சுதந்திர போராட்டங்கள் நடந்த 1920களில் ஓவியக் கலை நன்றாக வளர்ச்சியடைந்தது.

* கோட் பென் (1926)பெர்னாண்டோ பேடர் Fader*கோட் பென்* (1926)  
பெர்னாண்டோ பேடர் Fader
* தி ப்றடேர்னிட்டி (1946)திமேட்ரிஓ உர்ருசுஅ*தி ப்றடேர்னிட்டி* (1946)  
திமேட்ரிஓ உர்ருசுஅ
* Mural in the San Martín Theatre, Buenos Aires*Mural in the San Martín Theatre, Buenos Aires*
* Mural about José de San Martín in Boulogne-sur-Mer, பிரான்சு*Mural about José de San Martín in Boulogne-sur-Mer, பிரான்சு*
* The popular song*The popular song*
**சந்திரசேகரன் நாயர் விளையாட்டரங்கம்** (Chandrasekharan Nair Stadium) என்பது இந்தியாவின் கேரளாவின் திருவனந்தபுரத்தில் அமைந்துள்ள ஒரு முக்கிய கால்பந்து மைதானம் ஆகும். இந்த விளையாட்டரங்கம் **காவல்துறை விளையாட்டரங்கம்** என்றும் அழைக்கப்படுகிறது. இந்த அரங்கம் கேரளாவின் முதல் காவல் ஆய்வாளர் ஜெனரல் என். சந்திரசேகரன் நினைவாக 1956 ஆம் ஆண்டில் கட்டப்பட்டது**.**  விளையாட்டரங்கம் , வடிகால்களை வாருதல் மற்றும் மறுசீரமைத்தல், புதிய 6 வழிச்சாலையான செயற்கைத் தடத்திற்கு இடமளிக்கும் வகையில் விளையாட்டு அரங்கை மறுசீரமைத்தல், தேவைக்கேற்ப பார்வையாளர்களின் படிகளை அகற்றுவது மற்றும் புதுப்பித்தல், பாதையில் புதிய சங்கிலி இணைப்பு வேலி அமைத்தல், 35 ஆவது தேசிய விளையாட்டுக்கான புள்ளிகள் அறிவிப்புப் பலகையை அமைத்தல் மற்றும் கட்டமைத்தல் ஆகிய பணிகளுடன் அதன் தற்போதைய கால்பந்து மைதானமானது புதுப்பிக்கப்பட்டது.    

 சந்திரசேகரன் நாயர் விளையாட்டரங்கம் (இடது) மற்றும் பல்கலைக்கழக விளையாட்டரங்கம் (வலது) ஆகியவற்றின் தோற்றம்
 கேரளாவின் திருவனந்தபுரத்தில் உள்ள சந்திரசேகரன் நாயர் விளையாட்டரங்கத்தில் 35 ஆவது தேசிய விளையாட்டுக்கான களரிபயாட்டு செயல்விளக்கம்

மேற்கோள்கள்
-----------

1. ↑
2. ↑
3. ↑
4. ↑
5. ↑

வெளி இணைப்புகள்
---------------

* அதிகாரப்பூர்வ இணையதளம்
**சந்திரகாந்த் தாமோதர் ஹண்டோர்** (பிறப்பு 13 மார்ச் 1957) மகாராஷ்டிராவைச் சேர்ந்த ஒரு இந்திய அரசியல்வாதி. அவர் ஒரு இந்திய தேசிய காங்கிரஸ் உறுப்பினராகவும் மற்றும் விலாஸ்ராவ் தேஷ்முக் அமைச்சகத்தில் 12 வது மகாராஷ்டிரா சட்டமன்றத்தில் செம்பூரை பிரதி நிதித்துவப்படுத்தினார். பிப்ரவரி 5 2021 அன்று மகாராஷ்டிரா காங்கிரஸ் குழுவின் செயல் தலைவராக ஹண்டோர் நியமிக்கப்பட்டார். அவர் மகாராஷ்டிரா அரசாங்கத்தின் சமூக நீதிக்கான முன்னாள் அமைச்சரவை அமைச்சராக உள்ளார். 1992 முதல் 1993 வரை மும்பை மேயராக தேர்ந்தெடுக்கப்பட்டார். ஹண்டோர் மகாராஷ்டிரா காங்கிரஸ் கமிட்டியின் துணைத் தலைவராக 2014 முதல் 2021 வரை இருந்தார். 2020 முதல் அவர் மும்பை பிரதேச காங்கிரஸ் குழுவின் பொறுப்பாளராகவும் உள்ளார். சமூக-அரசியல் அமைப்பான "பீம் சக்தி" (டிரான்: "பீமின் சக்தி" அல்லது "அம்பேத்கரின் சக்தி") நிறுவனர் மற்றும் தலைவர் ஹண்டோர் ஆவார்.

தனிப்பட்ட வாழ்க்கை
------------------

சந்திரகாந்த் ஹண்டோரின் தாயின் பெயர் ஹாசா பாய், தந்தையின் பெயர் தாமோதர் ஹண்டோர். இவர் திருமதி சங்கீதா ஹண்டோரை மணந்தார். இவர்களுக்கு சோனல், பிரஜோதி, நிகிதா மற்றும் பிரியங்கா என்ற நான்கு மகள்கள், ஒரு மகன் கணேஷ் உள்ளனர். பி.ஆர்.அம்பேத்கரால் ஈர்க்கப்பட்ட சந்திரகாந்த் ஹண்டோரின் குடும்பம் புத்த மதத்தைப் பின்பற்றுகிறது.

பதவிகள் நடைபெற்றது
------------------

•1985 - 1992: கார்ப்பரேட்டர்: பிரஹன் மும்பை மாநகராட்சி

•1992-1993: தலைவர்: மகாராஷ்டிரா மேயர் கவுன்சில்

1992 - 1993 : மும்பை மேயர் ( ஆர்.பி.ஐ ) 
•2004 - 2009: மகாராஷ்டிரா சட்டமன்ற உறுப்பினர் (1 வது தவணை)

•2004 - 2009 : மகாராஷ்டிரா அமைச்சரவை அமைச்சர் (ஐ.என்.சி)

•2008 - 2009 : மும்பை புறநகர் மாவட்டத்தின் கார்டியன் அமைச்சர் 

•2009 - 2014: மகாராஷ்டிரா சட்டமன்ற உறுப்பினர் (2 வது தவணை) 

•2014 - 2021 : மகாராஷ்டிரா காங்கிரஸ் கமிட்டியின் துணைத் தலைவர்

•டிசம்பர் 2020 - நடப்பு : மும்பை பிரதேச காங்கிரஸின் பொறுப்பு

•மகாராஷ்டிரா காங்கிரஸ் குழுவின் முன்னாள் பொதுச் செயலாளர்

•மும்பை பிரதேச காங்கிரஸ் குழுவின் முன்னாள் பொதுச் செயலாளர்

•05 பிப்ரவரி 2021- நடப்பு : மகாராஷ்டிரா காங்கிரஸ் குழுவின் செயல் தலைவர்

குறிப்புகள்
-----------

1. ↑  "Social Distancing Defied At Congress Leader's COVID-19 Recovery Welcome". *NDTV.com*.
2. ↑  "Congress MLA has 'no opponents' in Chembur - Times of India". *The Times of India*.
3. ↑
**சந்திரகௌரி சிவபாலன்** இலக்கியம், கவிதை, சிறுகதை, கட்டுரை ஆன்மீக சிந்தனை, பாடல்கள் என பல்துறைகளிலும் ஈடுபாடு காட்டிவரும் ஒரு பெண் எழுத்தாளராவார்.

வாழ்க்கைச் சுருக்கம்
--------------------

வேலுப்பிள்ளை, பரமேஸ்வரி தம்பதியினரின் மகளாகப் பிறந்த சந்திரகௌரி, மட்டக்களப்பு, ஏறாவூர் மகா வித்தியாலயத்தில் தனது ஆரம்பக் கல்வியையும், மட்டக்களப்பு வின்சன்ட் மகளிர் உயர்தரப் பாடசாலையில் உயர்தரக் கல்வியையும் கற்றார். பின்பு பேராதனை பல்கலைக்கழகத்தில் தமிழ் சிறப்புக் கலைமாணிப் பட்டத்தையும், நுகேகொடை திறந்த பல்கலைக்கழகத்தில் கல்வியியல் டிப்ளோமா பட்டத்தையும் பெற்றுள்ளார். தனது சிறப்புக் கலைமாணிப் பட்டத்தேர்வுக்காக "இருபதாம் நூற்றாண்டு மட்டக்களப்புத் தமிழ் இலக்கியமும், பிரதேசப் பண்பும்" எனும் ஆய்வுக் கட்டுரையைச் சமர்ப்பித்தார். தற்போது புலம் பெயர்ந்து தனது கணவர் சிவபாலன், மகள் மெனூஷா ஆகியோருடன் செருமனியில் 'சோலிங்கன்' நகரில் வசித்து வருகின்றார்.

தொழில் முயற்சிகள்
-----------------

இலங்கையில் வாழ்ந்த காலத்தில் தொழில் ரீதியாக ஆசிரியையாகப் பணியாற்றிய இவர் பின்பு செருமனிக்குப் புலம்பெயரும் வரை நீர்கொழும்பு கல்வித் திணைக்களத்தில் ஆசிரிய ஆலோசகராகத் தனது பணியினைத் தொடர்ந்துள்ளார். தற்பொழுது சோலிங்கனிலுள்ள ஜேர்மனி மொழி ஆரம்பப் பாடசாலையில் (Open all day School) பணியாற்றுகின்றார்.

இலக்கியப் பணி
-------------

தனது பெயரின் முதலெழுத்தான 'கௌ' வையும், தனது கணவர் சிவபாலனின் பெயரில் முதலெழுத்தான 'சி'யையும் இணைத்து 'கௌசி' எனும் புனைபெயரில் புலம்பெயர் நாட்டில் இவர் ஆக்கங்களைப் படைத்து வரும் சந்திரகௌரியின் கன்னியாக்கம் 1986ஆம் ஆண்டில் தினகரன் பத்திரிகையில், 'யானை உரியும் உமையாள் அச்சமும்' எனும் தலைப்பில் பிரசுரமானது. இதைத் தொடர்ந்து நூற்றுக்கணக்கான கவிதைகள், சிறுகதைகள் ஆன்மீக சிந்தனைகள் பாடல்கள் போன்ற ஆக்கங்களை இவர் இலங்கைத் தேசிய பத்திரிகைகளிலும், மண், தமிழ்நாதம்| போன்ற சஞ்சிகைகளிலும், இலண்டன் தமிழ் வானொலியிலும் எழுதியுள்ளார்.

இலண்டன் தமிழ் வானொலியில் 'ஓடி விளையாடு பாப்பா' என்னும் ஒரு நிகழ்ச்சியினை நடத்தி வருகின்றார். இத்துடன் இணையத்தளங்களில் சமுதாயச் சீர்திருத்தக் கட்டுரைகள், கவிதைகள், ஆக்கங்கள் போன்றவற்றை எழுதிவருவதுடன் தன்னுடைய வலைப்பூ இலும் ஆக்கங்களை எழுதிவருகின்றார்.

மேற்கோள்கள்
-----------

1. ↑  "பெண் உளவியலும் வெள்ளிவீதியார் பாடல்களும்". வல்லமை.. பார்த்த நாள்: 13 June 2021.
2. ↑  "திருமதி.சந்திராகௌரி தனபாலன்". அக்கினிக்குஞ்சு.. பார்த்த நாள்: 13 June 2021.

வெளி இணைப்புகள்
---------------

* இவர்கள் நம்மவர்கள்- பாகம் 02 - புன்னியாமீன்
**சந்திரகலா ஆனந்தராவ் கதே** (ஆ-தே என்றும் உச்சரிக்கப்படுகிறது) (1903-1990) ( என்கிற முர்குத்) ஓர் எழுத்தாளரும், பெண்ணியவாதியும், சமூக சேவகரும் ஆவார். இவர் இந்தியாவின் மும்பையில் பேராசிரியராக இருந்தார்.

சுயசரிதை
--------

### ஆரம்ப ஆண்டுகளில்

சந்திரகலா ஜகன்நாத் முர்குத் 12 செப்டம்பர் 1903 இல் ஜெகன்நத் - லகானிபாய் முர்குத் ஆகியோருக்கு, மும்பையின் தெய்வத்ன பிராமணச் சமூகத்தைச் சேர்ந்த ஒரு குடும்பத்தில் பிறந்தார். இவருடைய வாழ்க்கையின் ஆரம்பத்திலிருந்தே கல்வி முக்கிய பங்கு வகித்தது. 

### தொழில்

இவரது பெரும்பாலான பணிகள் இந்திய சமுதாயத்தில் பெண்களின் நிலையை ஆய்வு செய்வதையும் மேம்படுத்துவதையும் உள்ளடக்கி இருந்தது. இவர் பொருளியலில் முதுகலைப் பட்டம் பெற்றார். "இந்துப் பெண்ணும் அவளது எதிர்காலமும்" (1948) என்ற ஆய்வறிக்கை எழுதி சமூகவியலில் முனைவர் பெற்றார். அந்த நேரத்தில் மிகவும் முன்னோக்கு சிந்தனையுடன் கருதப்பட்ட இந்த ஆய்வு, பெண்களின் கல்வியை ஆதரிப்பதோடு, பணியிடத்தில் பெண்களின் ஏற்றுக்கொள்ளும் தன்மையையும் அதிகரித்தது.

குடும்பம்
---------

இவர் ஆனந்தராவ் ராமகிருஷ்ணன் என்பவரை மணந்தார். இவரது கணவர் இவரது தனது வாழ்க்கையின் ஆரம்பத்திலேயே இறந்துவிட்டார். இவர் மூன்று மகன்களை தனியே வளர்த்தார். சமூகத்தின் பெரும்பகுதியை தான் பார்க்கும் விதத்தில் முக்கிய பங்கு வகித்தார். குருதேவ் ஆர். டி இரனதேவின் போதனைகளிலிருந்து தனது ஆன்மீக ஆதரவைப் பெற்றார்.

இறப்பு
------

இவர் உணவுக்குழாய் புற்றுநோயால் பாதிக்கபட்டிருந்த இவர் 1990இல் மும்பையில் இறந்தார்.

### மரபு

இவர் இறந்த சில வருடங்களில், மும்பை நகராட்சி, தெற்கு மும்பையின் கிர்காமில் ஒரு இடத்துக்கு சந்திரகலாபாய் கதே சௌக் என மறுபெயரிட்டது.

சான்றுகள்
---------

* Pillai, S. Devadas (1997). *Indian Sociology Through Ghurye: A Dictionary*. Popular Prakashan. பன்னாட்டுத் தரப்புத்தக எண்:978-81-7154-807-1.
* "Feeding Mumbaikars, these women weave their own lives!...". Accessed on 10/31/07.

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* ISNI
* VIAF
* WorldCat

 |
| தேசிய | 
* Israel
* United States
* நெதர்லாந்து

 |
| மற்றவை | 
* Europeana

 |
**அர்ஜுன் கபூர்** இவர் ஒரு **ஹிந்தி** திரைப்பட நடிகர். இவர் தயாரிப்பாளர் போனி கபூர் வின் மகன். இவர் 2012ம் ஆண்டு **Ishaqzaade** என்ற திரைப்படத்தின் மூலம் நடிக்கராக அறிமுகமானார். அதை தொடர்ந்து **Aurangzeb, Gunday** போன்ற திரைப்படங்களில் நடித்துள்ளார். தற்பொழுது இவர் நடித்த **2 ஸ்டேட்ஸ்** என்ற திரைப்படம் 18ம் திகதி ஏப்ரல் மாதம் 2014ல், வெளியானது. இவர் தற்பொழுது **Tevar** என்ற திரைப்படத்தில் நடித்து கொண்டு இருகின்றார்.

ஆரம்பகால வாழ்க்கை
-----------------

அர்ஜுன் கபூர் செம்பூர், மும்பையில் பிறந்தார். இவர் தயாரிப்பாளர் **போனி கபூர்** மற்றும் **மோனா ஷோரி கபூர்**வின் மகன் ஆவார்.

தொழில்
------

இவர் 2003ம் ஆண்டு **Kal Ho Naa Ho** என்ற திரைப்படத்திலும் மற்றும் 2009ம் ஆண்டு **Salaam-E-Ishq** என்ற திரைப்படத்திலும் துணை இயக்குனராக பணிபுரிந்தார், அதை தொடர்ந்து 2005ம் **No Entry** ஆண்டு என்ற திரைப்படத்துக்கு இணை தயாரிப்பாளராக பணிபுரிந்தார்.

### உதவி இயக்குனராக

| ஆண்டு | திரைப்படம் | உதவி இயக்குனராக |
| --- | --- | --- |
| 2003 | கல் ஹோ நா ஹோ | ஆம் |
| 2007 | Salaam-E-Ishq | ஆம் |

### இணை தயாரிப்பாளராக

| ஆண்டு | திரைப்படம் | உதவி தயாரிப்பாளராக |
| --- | --- | --- |
| 2005 | நோ என்ட்ரி | ஆம் |
| 2009 | வான்டட் | ஆம் |

திரைப்படங்கள்
-------------

| ஆண்டு | திரைப்படம் | பாத்திரம் | குறிப்புகள் |
| --- | --- | --- | --- |
| 2012 | Ishaqzaade | பர்மா சவுகான் |  |
| 2013 | Aurangzeb | அஜய் / விஷால் |  |
| 2014 | Gunday | பாலா பட்டாச்சார்யா |  |
| 2014 | 2 ஸ்டேட்ஸ் | கிரிஷ் மல்ஹோத்ரா |  |
| 2014 | Finding Fanny Fernandes |  |  |
| 2014 | Tevar |  |  |

வெளி இணைப்புகள்
---------------

* ஐ.எம்.டி.பி இணையத்தளத்தில் அர்ஜுன் கபூர்